tomron87/hebrew-wikipedia-sentences-corpus huggingface dataset:
האלבום הוקלט באמצעות תוכנה זהה לזו שהשתמשו בה להקלטת האלבום הראשון.
כל השירים באלבום מחוברים אחד לשני, דהיינו המעבר ביניהם מתבצע בצורה חלקה ועדינה.
הרצועה הראשונה בשיר, "Foreword" הוא קטע קצר בן 13 שניות בו מושמע צליל המחיצה של צורב על ידי מקל.
הצליל בהדרגה הופך לצליל הפתיחה של השיר "Don't Stay", כך שנדמה בעצם שהם אותו שיר.
בשבוע הראשון לצאת האלבום נמכרו כ-810,000 עותקים שלו.
השיר "Session" שהושמע בסרט "המטריקס רילודד".
Meteora הגיע למקום הראשון במצעדי האלבום בארצות הברית ובממלכה המאוחדת.
בנוסף, הגיע האלבום למקום השני במצעדים בקנדה ובאוסטרליה.
האלבום הוא אלבום הרוק הנמכר ביותר של שנת 2003.
כל חמשת הסינגלים שיצאו בארצות הברית הגיעו למקום הראשון במצעד הבילבורד לרוק מודרני.
כל הסינגלים של האלבום הגיעו למקום הראשון או השני במצעדי רוק המיינסטרים.
Metacritic (נהגה "מטקריטיק") הוא אתר אינטרנט אמריקאי האוסף ביקורות על אלבומי מוזיקה, משחקי וידאו, סרטי קולנוע, תוכניות טלוויזיה ו-DVD.
לכל מוצר ניתן ניקוד מספרי בהתאם לביקורת ונעשה ממוצע כולל של הביקורות המוצגות, כאשר ביקורות של מבקרים מומחים ניתנות בנפרד.
הביקורות מסווגות לפי שלושה צבעים: ירוק, צהוב ואדום המסמלים את אופי הביקורת.
האתר דומה במעט לאתר הביקורות Rotten Tomatoes אך לעיתים מתקבלות בהם תוצאות שונות לחלוטין, בעיקר בשל שיטות שקלול הציון השונות ביניהם.
האתר הושק בינואר 2001 על ידי מארק דויל ואחותו ג'ולי רוברטס דויל יחד עם חברים ללימודים בבית הספר למשפטים אוניברסיטת דרום קליפורניה.
נכון לפברואר 2014 הוא מדורג במקום ה-1,953 בדירוג אלקסה.
Metacity הוא מנהל החלונות כברירת מחדל, בסביבת שולחן העבודה של GNOME מגרסה 2.2, עד גרסה 3, אז הוחלף ב-Mutter.
לפני תחילת השימוש ב-Metacity, השתמשה GNOME ב-Enlightenment וב-Sawfish לניהול החלונות.
פיתוח התוכנה החל על ידי האווק פנינגטון, והיא משוחררת תחת הרישיון הציבורי הכללי של גנו.
אף על פי ש-Metacity היא חלק רשמי מ-GNOME ומיועדת לעבוד איתה, במצב שהיא תוסר הדבר לא ימנע מ-GNOME לפעול אם יותקן בה מנהל חלונות אחר, כל עוד זה האחרון יתאים לתקן ICCCM הנוגע ל-GNOME.
Metacity משתמש בערכת הכלים GTK+ להגדרת רכיבי הממשק, דבר המתבטא בין היתר בתאימות לתוכנות אחרות מבוססות GTK+.
Metallica: Through The Never (בתרגום חופשי מאנגלית: מטאליקה: דרך לעולם לא) הוא מותחן מוזיקלי אמריקאי משנת 2013, הסובב סביב הופעה של להקת ההבי מטאל האמריקאית מטאליקה.
שם הסרט נובע משיר מתוך אלבום שהוציאה לאור בשנת 1991.
הסרט עוקב אחרי נער משלוחים בשם טריפ, אשר נשלח למשימה דחופה בזמן ההופעה ובדרך נקלע לקטטות אלימות, הסרט משלב את ההופעה של חברי הלהקה ואת סיפורו של טריפ.
טריפ נער צעיר מתקבל לעבוד בתור נער משלוחים עבור הלהקה האהובה עליו מטאליקה, שבאותו לילה עומדת להופיע בפני קהל נרחב.
בתחילת הסרט רואים את טריפ רוכב על הסקייטבורד שלו ושם פוגש בסדר אקראי את ארבעת חברי הלהקה במסדרון ובחנייה של האולם.
כאשר מתחילה ההופעה טריפ מקבל עבודה מהממונה עליו, לקחת מכל דלק ולנסוע לתדלק משאית של הלהקה שמובילה משהו שהלהקה זקוקה לו בשביל המופע.
טריפ לוקח מן כדור ומתחיל לנסוע לעבר יעדו בואן רעוע.
כאשר הוא עוצר ברמזור הוא רואה סימנים מוזרים של דם על אחד השלטים הקרובים אליו, בפתאומיות הוא עובר תאונת דרכים, כאשר מכונית שנוסעת במהירות מופרזת נכנסת במכוניתו.
כשהוא מתעשת, הוא רואה נהג עומד באמצע הכביש, וכאשר הנהג מסתובב אליו הוא רואה שפניו מלאות בדם.
במהלך הליכתו ברחובות העיר הוא מבין שבעיר ישנו מרד, ומבלי לשים לב מוצא את עצמו באמצע של קרב עיקש בין המורדים למשטרה.
טריפ רואה את מנהיג המרד: אדם שרירי בעל מסכה אשר רוכב על סוס, מחזיק פטיש בידו ותולה והורג אנשים, טריפ זורק עליו לבנה ובמהרה טריפ הופך להיות מטרתו הבאה של מנהיג המרד.
בסופו של דבר מוצא טריפ את המשאית הנטושה, הוא פותח את תא המטען שלה ולא מוצא כלום חוץ מתיק גב ישן, הוא פותח אותו ונופל בחרדה (תכולת התיק אינה ידועה לצופה).
אך המורדים תופסים אותו ורודפים אחריו בעיר עד שהם מגיעים רחוב חסום.
טריפ מוריד ממנו את התיק ושופך על עצמו את מכל הדלק ולאחר מכאן מדליק את עצמו בעזרת מצית.
לאחר מכן מתחיל קרב בין המורדים לטריפ בעודו עולה באש, בסופו של דבר הם מנצחים אותו ומכבים ממנו את האש בעזרת מים.
טריפ מתעורר על גג בניין ושם הוא מותקף על ידי מנהיג המרד.
טריפ מצליח לגנוב ממנו את הפטיש שלו ומכה אותו בו.
בעודם אחד מול השני טריפ מכה עם הפטיש באדמה ויוצר רעידת אדמה בעיר, לאחר מכאן מכה באדמה פעמיים נוספות ובהם הופך את מנהיג המרד לאבק.
הרעידות משבשות את ההופעה של מטאליקה ובסוף ההופעה הם מנגנים את השיר האחרון שלהם "HIT THE LIGHTS" בעזרת מגברים פשוטים.
בסוף הסרט הלהקה מנגנת את השיר Orion, טריפ מביא להם את התיק אך תכולתו נשארת לא ידועה.
ג'יימס הטפילד - בתור עצמו
לארס אולריך - בתור עצמו
קירק האמט - בתור עצמו
רוברט טרוחיו - בתור עצמו
מקנזי גריי - מנהל ההופעה, מנהלו של טריפ
הביקורות לסרט בחו"ל היו חיוביות, הסרט קיבל 7.8 באתר האינטרנט רוטן טומייטוז".
מגזין הרולינג סטון אמר: "הסרט מלא ברוק אנד רול אנרכיסטי"
אך בישראל רוב הביקורות לסרט היו שליליות
במאקו אמרו שהסרט: "מביך ומיותר לצפייה".
Metal Scent (תעתיק "מטאל סנט", לפעמים נכתב כ־Metal ScenT.
מאנגלית, "ריח של מטאל") היא להקת הבי מטאל ישראלית.
הלהקה הוקמה ב-2004 תחת השם "ריח מטאל" (בדומה לשם של התוכנית ריח מנטה) וב-2006 שנתה את שמה לגרסה האנגלית Metal Scent בעלת משמעות זהה ושינתה חלק מהרכבה.
הלהקה יכולה להיות משויכת לסגנונות של רוק כבד, הבי מטאל ופאוור מטאל, עם השפעות של מוזיקה ים תיכונית (בעיקר באלבום הראשון).
שיריהם הם הן בשפה העברית והן בשפה האנגלית.
אלבומה הראשון של הלהקה, ריח מטאל ראה אור ב-2005. אלבום זה ששמו היה זהה לשם הלהקה באותו הזמן הכיל 10 שירים ושילב בין הבי מטאל לבין מוזיקה ים תיכונית ושיריו היו גרסות כיסוי של שירים ים תיכוניים ידועים והשתתפו בו זמרי אורח ידועים רבים לצד חברי הלהקה.
אלבום זה זכה להצלחה והוביל לחתימת חוזה עם הפקה Crash Music לאלבום שני.
4 סינגלים של הלהקה שודרו בתכנות הרדיו בישראל.
ב-2006 הלהקה שנתה את שמה לגרסה האנגלית והרכבה היה מבוסס על מייסדיה - רונן ציוני (מתופף להקת "גאיה"), דרור יקר הגיטריסט ורמי שלמון הזמר עם שינויים בגזרת הגיטריסט השני והבסיסט.
האלבום שני הקרוי Metal ScenT הכיל גרסות כיסוי לשירים ידועים באנגלית משנות ה-60 לצד חומר מקורי של הלהקה.
האלבום מכיל 6 גרסאות כיסוי ו־5 שירים מקוריים שנכתבו לטענת הלהקה בלחץ זמן כבד מאוד.
ב-2011 יצא אלבום שלישי בשם "Homemade" והוא היה לאלבום הראשון של הלהקה המכיל שירים מקוריים בלבד בשפה אנגלית.
האלבום הוקלט ברובו באולפנים ביתיים של חברי הלהקה וזה הביא לשמו "תוצרת בית", האלבום ספג ביקורת חיובית.
במהלך מגפת הקורונה בישראל הוקלט אלבום האולפן The Mask, הכולל 12 שירים.
במהלך תקופת הקורונה הוקלט את אלבומם הרביעי The Mask באולפן הפרטי של מתופף הלהקה.
האלבום שוחרר בינואר 2021 וכולל 12 שירים מקוריים.
בן מיטל - גיטרה בס
אמיר סולומון - גיטרה בס (ריח מטאל)
אמיר גרינברג - גיטרה (ריח מטאל)
שחר כהן - גיטרה בס
פרויקט מטהספלויט הוא כלי המיועד למבדקי חדירה, מכיל בתוכו מאגר נתונים ופגיעויות נגד מערכות הפעלה, מערכות אנטי וירוס ותוכנות שונות.
ניצול נכון של מידע זה עשוי להוות דלת אחורית בהתחברות אל מחשב היעד.
הפרויקט מבוסס קוד פתוח ומקבל תרומות והצעות עריכה מקהילת המשתמשים באמצעות אתר GitHub, ההצעות נבדקות על ידי צוות המורכב מעובדי Rapid7 וחברי קהילה בכירים.
ההצעות המאושרות מוסיפות מודולים וכלים חדשים אל הכלי.
פרויקט Metasploit פותח בשפת Perl על ידי האצ' די מור (H.D Moore) בשנת 2003, ככלי קוד פתוח המיועד למבדקי חדירה וסריקת פגיעויות אשר בעזרתו יכלו מנהלי רשתות ואבטחת מידע לבחון את אבטחת הארגון, לעדכן מערכות, לתקן פגיעויות שונות ובכך למנוע נזק רב.
גרסת Metasploit 3.0 שוחררה בנובמבר, 2006.
בשנת 2007 המערכת נכתבה מחדש בשפת Ruby ונוספו אליה מספר הרחבות שנכתבו בשפת C.
בתאריך 21 באוקטובר, שנת 2009, הודיעה חברת האבטחה Rapid7 על רכישת Metasploit.
אידאולוגיית החברה לא השתנה ורישיון התוכנה נשאר קוד פתוח, אך עם זאת פותחו עוד 2 גרסאות מורחבות (Metasploit Express, Metasploit Pro).
גרסת Metasploit 4.0 שוחררה באוגוסט, 2011.
גרסת Metasploit 5.0 שוחררה בינואר, 2019.
ישנם מספר ממשקים המשמשים למטרות שונות, כגון:
Metasploit Framework Edition: גרסה הניתנת להורדה בחינם, מכילה ממשק פקודה, יבוא תוספות, ביצוע התקפות כח בורטלי באופן ידני, סריקת פורטים, מהדר עבור שפת Ruby ועוד.
Metasploit Community Edition: שוחררה אוקטובר 2011, גרסה זו מאפשרת למשתמש בה ממשק גרפי וגישה דרך דפדפן האינטרנט.
Metasploit Express: שוחררה באפריל 2010, גרסה מסחרית שפותחה בעבור אנשי אבטחת מידע ומכילה סורק פגיעויות, סריקת פורטים, סורק ראיות אוטומטי ועוד.
Metasploit Pro: שוחררה אוקטובר 2010, גרסה מסחרית המיועדת למבדקי חדירה.
המערכת כוללת את גרסת האקספרס (Express) ועוד כלים מתקדמים כגון: כלי להנדסה חברתית, כלי לבדיקת יישומי אינטרנט, מסוף מתקדם, מטענים דינמיים המתחמקים מתוכנות אנטי וירוס פגיעויות ייחודיות ועוד.
Armitage: כלי גרפי לניהול מתקפות סייבר.
הכלי מבוסס קוד פתוח ונבנה עבור פרויקט מטהספלוייט.
Cobalt Strike: סימולציה המדמה התקפת מחשב יחיד או קבוצת מחשבים ברשת, העוזרת לקבל תמונה מקיפה יותר של פגיעויות הארגון בעת ביצוע מבדקי חדירה.
המערכת כוללת כלי ליצירת דו"ח ואת כל התכונות של Armitage.
במערכת מעל ל-1613 אקספלויטים המסודרים במגוון קטגוריות:
שירותים ופרוטוקולים: FTP, SMB, SMTP.
אפליקציות, תוכנות מדיה, אנטי וירוסים ועוד.
במערכת מעל ל-438 מטענים מסוגים שונים:
Meterpreter מאפשר שליטה על מחשב מרוחק בעזרת VNC.
מטענים עבור מערכות הפעלה בארכיטקטורות שונות.
התחמקות מתוכנות אנטי וירוסים והגנות שונות ויצירת מטענים ייחודיים.
Mest Of הוא אלבום גרסאות הכיסוי הראשון של הזמרת-יוצרת הטורקייה אירם דריג'י.
האלבום יצא לאור ב-31 במאי 2019, על ידי חברת התקליטים דואן מיוזיק קומפני.
כמו כן, מתוך האלבום יצא הסינגל "Acemi Balık" והסינגל "Aşkımız Olay Olacak".
אלבום זה יצא שלוש שנים לאחר צאת אלבום הבכורה שלה, Dantel.
בשנת 2018, הוציאה דריג'י את אלבומה השני Sabıka Kaydı, שזכה להצלחה רבה בטורקיה.
לאחר צאתו, הוציאה דריג'י סינגלים ללא אלבום כדוגמת "Meftun", "", "" וכדומה.
לבסוף, הודיעה דריג'י ברשתות החברתיות כי כל אלו לא יכללו באלבום וכי את האלבום תוציא בסמוך להוצאת סינגל חדש מתוכו.
בעטיפת האלבום ניתן לראות את דריג'י בשמלה בצבע אדום, כשהיא מביטה למטה.
מדינהתאריך יציאהפורמטחברת תקליטיםמקורעולם31 במאי 2019ספוטיפייGNL אנטרטיינמנט
Messy Little Raindrops (בעברית: טיפות גשם קטנות) הוא האלבום השני של זמרת הפופ הבריטית שריל.
האלבום יצא לאור ב-29 באוקטובר 2010, על ידי חברת התקליטים פולידור רקורדס.
קול סיפרה בראיון שנערך בתוכנית של אלן קאר שהחלה להקליט את האלבום בתחילת חודש פברואר 2010. בהמשך החלה לעבוד will.i.am, אשר עבד איתה מאלבום הבכורה שלה .
ב-14 באוקטובר, חשפה קול את עטיפת האלבום ורשימת השירים שלו.
קול ספירה גם ששמו של האלבום הגיע מתוך השיר שנמצא באלבום שנקרא "Raindrops".
מקוםתאריםמכירותבריטניה (BPI)כסף200,000אירלנד (IRMA)פלטינה15,000 מכירות + הזרמת מדיה בלבד
Metamorphosis (בעברית: מטמורפוזה) הוא אלבום האולפן השני של הזמרת-יוצרת האמריקאית הילרי דאף.
האלבום יצא לאור ב-26 באוגוסט 2003 על ידי חברות התקליטים הוליווד, וורנר מיוזיק, יוניברסל מיוזיק, אווקס טרקס ודיסני מיוזיק גרופ.
Metalist Magazine (מגזין מטאליסט) הוא מגזין אינטרנטי ישראלי העוסק במוזיקת מטאל על כל תת-סגנונותיה, ובקהילת המטאל הישראלית.
האתר גם מספק לוחות זמנים ונתונים על הופעות מיועדות של להקות מטאל בארץ, לצד כתבות על נושאים הקשורים בנושא זה.
מגזין מטאליסט (Metalist) פורסם לראשונה בסוף שנת 2002 לאחר שלטענת מנהליו, לא היה אף מגזין איכותי לקהילת המטאל הישראלי.
המגזין הוקם על ידי אורון תנעמי כחלק מפעילותה של חברת "מטאליסט הפקות" שייסד אשר הפיקה מופעים רבים עם אומני המטאל המובילים מהארץ ומחול בעשור הראשון של המילניום.
המגזין נוצר במקור כדי לתרום ולשפר את הידע בנושאי מטאל וגם לספק מגזין למטאליסטים חובבים שמעוניינים לשמוע המלצות על אלבומים וכו'.
המגזין שווק בתחילה כחלופה הישראלית למגזיני מטאל ברחבי העולם בטענה כי בארץ אין בכלל כתבות או ראיונות רציניים העוסקים במוזיקת מטאל, אלא רק בפופ ומוזיקה אלקטרונית.
המגזין מופעל לאורך השנים על ידי חבורה של כמה וכמה כתבים שהתנדבו לערוך ולכתוב בחינם עבור המגזין וביניהם אופיר מסר יותם "דפיילר" אבני ורבים אחרים.
האתר סיפק עדכוני חדשות, סקירות אלבומים, כתבות וראיונות עם אנשי מקצוע, ולאט לאט הפך למקור מידע גדול ואמין אודות קהילת המטאל בארץ.
בחודש יולי 2005, שתי החברות "מטאליסט הפקות" ו-"מגזין מטאליסט" נפרדו, והמגזין החל את פעילותו כגוף נפרד.
ניהולו הפעיל עבר לידיו של אלון מיאסניקוב, עיתונאי מטאל בעל ניסיון רב שנים.
במגזין נעשו מעל ל-2000 סקירות אלבומים ו-DVD העוסקים בכל ז'אנר של מטאל (לרבות בלאק מטאל, דת' מטאל, הבי מטאל, מטאל קיצוני ועוד).
מאז נוסד מתעדכן האתר על בסיס יומי.
כותבי המגזין סיקרו הופעות קטנות וגדולות בעולם, העלו כתבות המיועדות לקהל אוהבי המטאל ואף הוסף מדור סרטים המוקדש לסרטי אימה, אשר הפכו מזוהים עם מוזיקת המטאל.
האתר הוא חינמי, ונגיש לקוראי עברית ואנגלית.
המגזין מעניק שירותים מגוונים לקהילת המטאל בישראל, בהן:
האתר מספק לוחות זמנים ותאריכים של הופעות מיועדות של להקות מטאל ישראליות ומחו"ל בארץ, מרגע ההכרזה על קיומן.
באתר קיים "לוח שנה" המתעדכן פעם בשבוע ומטרתו לספק לקוראים מועדים להופעות של להקות ומאפשר להם גישה לאתרים המוכרים כרטיסים.
תפקידו המרכזי של האתר הוא לספק חדשות וכתבות לאוהדי מטאל בארץ, בנושאים מגוונים שכולם עוסקים במטאל.
למשל, סדרות כתבות אקטואליות העוסקות בלהקות מטאל פחות מוכרות שהמגזין מביא לאוזניהם של מאזינים חדשים, או כתבות על אלבומים חדשים של להקות מוכרות.
האתר מספק מספר גדול של כתבות וחדשות מתעדכנות בנושאי להקות, אך גם בנושאי קהילת המטאל בארץ, כמו למשל כנסי מטאל, פתחה של מועדונים ועוד.
את הכתבות כותבים מספר כתבים מטאליסטים, רובם מוזיקאים המנגנים ויוצרים מטאל .
מלבד צוות הכתבים והעורכים של המגזין, האתר מזמין אמנים ומטאליסטים שמעוניינים לפרסם מאמרים בעיתון לשלוח אליהם והמערכת תפרסם את הכתבה (בתנאי שהיא לא תכלול קטעים לא פרובוקטיביים).
כך יוצא שמדי פעם מופיעות כתבות שנכתבו על ידי האמנים עצמם.
פורמט החדשות של המגזין מכיל ראיונות רבים עם להקות מטאל ברחבי העולם.
באתר מופיעות פרסומות (משם מגיעה פרנסת האתר) וכולן עוסקות במטאל.
לרוב הפרסומות מבשרות על הופעות בארץ (בתמונה ניתן לראות פרסומת להופעה של איירון מיידן בישראל, אך היא התבטלה בעקבות הקורונה), אך לפעמים גם מפרסמות אלבומים של להקות מפורסמות, להקות מקומיות או מרצ'נדייז.
"Messieurs les noyés de la Seine" (בעברית: "האדונים הטובעים של הסן") הוא שיר שבוצע על ידי הזמר הבלגי, פוד לקלרק.
השיר ייצג את בלגיה בהופעת הבכורה שלה, באירוויזיון 1956. השיר נכתב על ידי רוברט מונטל, והולחן על ידי ז'אן מירט וז'אק סאי.
השיר הושר שלישי בסדר ההופעות, לפני גרמניה ואחרי שווייץ.
במרכז מילות השיר, עומד אדם שנלכד במערכת יחסים מורכבת, ללא אהבה, ומנסה להתאבד באמצעות טביעה בנהר הסן.
ב-24 במאי 1956, השיר בוצע על ידי לקלרק בתחרות האירוויזיון.
השיר השני של בלגיה בתחרות, "Le plus beau jour de ma vie", בוצע על ידי הזמרת מוני מארק.
"Met Him Last Night" (בתרגום חופשי: "פגשתי אותו אתמול בלילה") הוא סינגל שהוקלט על ידי הזמרת-יוצרת האמריקאית דמי לובאטו בהשתתפות אריאנה גרנדה.
השיר יצא לאור ב-1 באפריל 2021, על ידי חברות התקליטים איילנד רקורדס, כסינגל הרביעי מתוך האלבום, Dancing with the Devil...
גרסת הרמיקס של דייב אודה קיבלה מועמדות בטקס פרסי גראמי ה-64 בקטגוריה הקלטת הרמיקס הטובה ביותר.
מדינהתאריך יציאהפורמטחברת תקליטיםמקורעולם1 באפריל 2020הזרמת מוזיקה • הורדה דיגיטליתאיילנד רקורדסארצות הברית13 באפריל 2020רדיו להיטים עכשווייםאוסטרליה16 באפריל 2021יוניברסל מיוזיק אוסטרליה
"Message in a Bottle" (בעברית: "הוֹדָעָה בְּבַּקבּוּק") הוא שיר שהוקלט על ידי הזמרת-יוצרת האמריקאית טיילור סוויפט.
הוא יצא לאור על ידי חברת התקליטים ריפבליק רקורדס, כרצועה ה-25 מאלבום ההוצאה החוזרת השני של סוויפט, (2021).
השיר נכתב על ידי סוויפט, מקס מרטין ושלבאק, כשהאחרון הפיק אותו לצד אלווירה אנדרפיירד.
"Message in a Bottle" תואר כשיר פופ וזכה לשבחים ביקורתיים נרחבים על איכויותיו ה"תוססות", ה"מדבקות" וה"אופטימיות".
כמה מבקרי המוזיקה ציינו קווי דמיון בינו לבין אלבומה של סוויפט משנת 2014, 1989. השיר הגיע למקום ה-36 במצעד 40 השירים למבוגרים של בילבורד.
לורה סנייפס מגרדיאן טענה ש-"Message in a Bottle" בסיסי ונחות בהשוואה ל-"22" וטענה שמדובר בשיר פופ נוסף שנכלל באלבום המקורי מ-2012.
"Message in a Bottle" הוא היחיד מבין תשע רצועות "מתוך הכספת" ("From the Vault") שנכתב בהשתתפות עם מקס מרטין, שעבד עם סוויפט על סינגלים שונים מ-Red כדוגמת: "We Are Never Ever Getting Back Together" ו-"I Knew You Were Trouble".
הוא הופק על ידי אלווירה אנדרפיירד ושלבאק, תוך שהאחרון כתב את השיר יחד עם סוויפט ומרטין.
שלבאק מנגן בגיטרה בשיר, בעוד שאנדרפיירד מנגנת על בס ותופים.
שני המפיקים השתמשו בכלי מקלדת בשיר.
"Message in a Bottle" נכתב בסולם סול מז'ור בקצב של 120 פעימות בדקה.
"Message in a Bottle" זכה לביקורות חיוביות מטעם מבקרי המוזיקה.
האנה מלריאה מ-NME, כינתה את השיר "מיקשה אחת תוססת של פופ טהור", ואמרה שהוא "מזכיר את Emotion של קארלי ריי ג'פסן, שהושפע משנות ה-80".
פול ברידג'ווטר מ-The Line of Best Fit העניק לשיר ציון A ב"סולם טיילור סוויפט", ואמר שהוא "יתאים בקלות להמשך ב-1989".
ב-Clash ציינו את הדמיון ל-1989 וג'פסן גם כן.
ב-iHeartRadio, אריאל קינג סבר ש"בעוד שהרצועה שומרת על הנושא של Red, שבו סוויפט חוותה כאב לב עז, ניתן לקטלג אותו כשיר ב-1989".
ג'ייסון ליפשוטז מבילבורד דירג את "Message in a Bottle" כרצועה השלישית הטובה ביותר מ"רצועות מתוך הכספת" והפנה כלפיו ביקורת חיובית.
בהמשך, כינה את השיר כ"רצועת דאנס קומפקטית ודוחפת שנושאת את אותה האנרגיה (והקסם המתפוצץ) של הלהיטים שדחפו את הסאונד של סוויפט והפכו אותם לחלק מהמיינסטרים ב-2014".
ג'ונתן קיף מ-Slant Magazine השווה חלקים בשיר, לחלקים מ-"We Are Never Ever Getting Back Together" ו-"Shake It Off", וציין גם שלא היו לו "החזרות המודעות לעצמן של הלהיטים האלה".
כריס וילמן מווראייטי נתן לשיר דירוג של 4/5, והביע פליאה מכך שהרצועה לא נכללה ב-Red, וכינה אותה כ"פוטנציאלית" ו"מדבקת".
עם זאת, וילמן הצהיר ש"עד כמה שהיא טובה, אתה יכול לדמיין כמעט כל אמן פופ שר אותה".
לורה סנייפס מגרדיאן הפנתה ביקורת שלילית יותר מהשאר כלפי "Message in a Bottle".
ב-Uproxx דירגו את השיר במקום השלישי ברשימת "כל שירי "מתוך הכספת" באלבומי ה-Taylor's Version של טיילור סוויפט, לפי דירוג".
ארגוןרשימהמיקוםמקוררולינג סטוןכל 206 השירים של טיילור סוויפט, לפי דירוג95Uproxxכל שירי "מתוך הכספת" באלבומי ה-Taylor's Version של טיילור סוויפט, לפי דירוג3
על סמך ספירת נתונים של שלושה ימים, "Message in a Bottle" הופיע לראשונה במקום ה-36 ב-20 בנובמבר 2021 במצעד 40 השירים למבוגרים; הוא היה לשירה ה-36 של סוויפט שדורג במצעד באופן כללי.
ג'ים אסקר וגארי טראסט מבילבורד ציינו ש"השמעה מרוכזת בתחנות iHeartRadio תרמה באופן רב להצלחתו במצעד".
אזורתאריך יציאהפורמטגרסהחברת תקליטיםמקורארצות הבריתנובמבר 2021רדיו להיטים עכשוויים • רדיו פופ למבוגריםרגילהריפבליקכלל העולם21 בינואר 2022הזרמת מוזיקה • הורדה דיגיטליתרמיקס מאת פאט מקס ג'יאיטליהרדיו להיטים עכשווייםרגילהיוניברסל מיוזיק איטליה
Message in a Bottle (בעברית: מסר בבקבוק; לעיתים מכונה בשוגג "Sending Out An S.O.S.") הוא שיר של להקת הרוק האנגלית הפוליס.
השיר פורסם כסינגל המוביל מאלבומה השני של הלהקה, Reggatta de Blanc (1979).
השיר נכתב על ידי סטינג, הסולן והבסיסט של הלהקה, ועוסק בניצול שנשטף אל אי בודד, ומשליך לים פתק בבקבוק בתקווה שיבואו להצילו.
מילות השיר מהוות מטפורה לבדידות ולהבנה כי אנשים רבים חשים בודדים.
השיר היה הראשון מבין שירי הלהקה, וכן משירי חברת התקליטים A&M רקורדס, שהגיע לראש מצעד הסינגלים הבריטי, שם דורג במשך שלושה שבועות רצופים.
הקרדיטים המצוינים להלן נלקחו משירות הזרמת המוזיקה טיידל.
(על האלבום עצמו צוין בפשטות "כל הרעש (בוצע) על ידי הפוליס, כל העיבוד (בוצע אף הוא) על ידי הפוליס")
סטינג - כתיבה, שירה, בס
סטיוארט קופלנד - תופים, כלי הקשה
להקת ה האמריקנית Excel הקליטה גרסת כיסוי שנכללה באלבומם משנת 1989, The Joke's On You.
להקת הגרוב מטאל מאשין הד הקליטה גרסת כיסוי שנכללה באלבומם משנת 1999, The Burning Red.
להקת הרוק האמריקנית American Hi-Fi הקליטה גרסת כיסוי של השיר עבור הסרט "ראגרטס משתוללים" שיצא ב-2003.
הדיג'יי והמפיק ההולנדי סאנדר ואן דורן הוציא בשנת 2006 עיבוד אלקטרוני לשיר בשם S.O.S.
דורן הוציא את השיר תחת שם הבמה "Filterfunk" בלייבל Spinnin'.
גרסה זו זכתה למספר רמיקסים ביניהם על ידי Hi-Tack ההולנדיים וטום נובי הגרמני, אף הם בלייבל Spinnin'.
גרסת כיסוי נוספת הוקלטה על ידי הראפר מתיסיהו והופצה תחילה דרך Yahoo!
מאוחר יותר היא נכללה באלבומו מ-2006, No Place to Be.
להקת הרוק הפיליפינית The Dawn הקליטה גרסת כיסוי שנכללה באלבומם משנת 2008, The Later Half of Day.
הבסיסט הפולני Kel'Thuz הקליט גרסת כיסוי שנכללה במיני-אלבום שיצא בשנת 2015, The Pessimist.
עיבוד אלקטרוני נוסף יצא בשנת 2017 על ידי הדיג'יי והמפיק מנואל קוסטה והזמרת הלנה בלייבל האיטלקי Southbeat.
סטינג עצמו הקליט ב-2020 גרסת כיסוי לשיר ביחד עם רביעיית הבנות אול סיינטס.
Metallica: Through the Never הוא אלבום פסקול לסרט בעל שם זהה מאת להקת הת'ראש מטאל האמריקאית מטאליקה משנת 2013. האלבום מכיל שירים שהוקלטו במהלך הופעותיה של הלהקה באלברטה וקולומביה הבריטית שנה לפני כן ובדיקת סאונד שהתקיימה לפני הופעה שהתקיימה במסגרת סיבוב ההופעות The Full Arsenal Tour.
Metachromatic leukodystrophy (MLD) היא מחלה גנטית שגורמת למחסור באנזים אריסולפטאז (ARSA), הגורם לפגיעה בחומר הלבן ולכן מביאה לנזק במערכת העצבים, בחוט השדרה ובמוח.
המחלה נדירה וגנטית בצורה רצסיבית.
המחלה מתחילה בשנות הצעירות, וכתוצאה ממנה החולה מאבד את התפקוד המוטורי, ובמשך שנים חי בשכיבה ללא יכולת לפעולות רצוניות, ולרוב נפטר בגיל צעיר, אולם עם טיפול נכון יכול להגיע לשנות ה-20 וה-30 לחייו.
כיוון שזו נדירה יחסית הרי שתרופה לטיפול בגורמי המחלה יקרה עד מאוד.
בחודש מרץ של שנת 2024 אישר מנהל המזון והתרופות האמריקאי (FDA) את לנמלדי, הטיפול הראשון בעזרת תאי גזע לילדים עם MLD.
הטיפול מורכב מעירוי חד פעמי של תאי גזע מהדם של המטופל עצמו, שעברו הינדוס גנטי כדי להכיל עותקים פונקציונליים של הגן ARSA.
למעשה, רוב הטיפול במחלה נועד להקל על תסמיני המחלה ומצבו היומיומי של החולה, ולא בריפוי גורמי המחלה עצמה.
המחלה שכיחה יחסית בבני העדה התימנית, ומתבצעת לה בישראל בדיקת נשאות חינם.
במהלך ההופעות התבקשו להצביע לשיר (מתוך רשימה שהציגה מטאליקה על המסכים במתחמי ההופעות) שתבצע בהדרן.
סיבוב ההופעות תמך בסינגל "Lords of Summer".
תהליך ההצבעה לפני ובעת הופעות מטאליקה התאפשר בכול אלה שקיימה, מלבד זו שהתקיימה בחוות וורת'י, פילטון, אנגליה ב-28 ביוני 2014.
במהלך הצבעה שהתקיימה בהופעה באינצ'בה באוויר הפתוח, פראג, צ'כיה ב-8 ביולי 2014, ניצח השיר "St.
Anger" שהופיע באלבום בעל שם זהה מ-2003. חברי הלהקה התפלאו מתוצאות הבחירות, מאחר שזהו אחד משיריה השנואים בקרב מעריציה.
רשימה זו מייצגת את הופעת מטאליקה בבית נבוורת', נבוורת', אנגליה ב-6 ביולי 2014, וזו אינה מייצגת בהכרח הופעות אחרות שהתקיימו בסיבוב זה.
+#תאריךעירמדינהמתחםחימוםשירים לבחירהנוכחותהכנסותלג 1 - אמריקה הדרומית1.16 במרץ 2014בוגוטהקולומביהפארק סימון בוליברנפנטסהתזמורת הממוחזרת של קטורהדה לה טיירה "Ride the Lightning"
"Whiskey in the Jar"30,974 / 34,137$2,857,0302.18 במרץ 2014קיטואקוודורפארק ביסנטנריומד ברייןהתזמורת הממוחזרת של קטורהדה לה טיירה "Whiplash"
"The Day That Never Comes"32,257 / 32,257$3,877,9593.20 במרץ 2014לימהפרוהאצטדיון הלאומי של פרוהתזמורת הממוחזרת של קטורהדה לה טיירה "Hit the Lights"
"The Memory Remains"61,742 / 63,347$5,696,3635.24 במרץ 2014אסונסיוןפרגוואימסלול המרוצים של אסונסיוןהתזמורת הממוחזרת של קטורהדה לה טיירה "Orion"
"Hit the Lights"28,277 / 32,200$2,256,1406.27 במרץ 2014מאקולצ'ילההאצטדיון המונומנטלי דוד ארלנוהתזמורת הממוחזרת של קטורה "Fuel"
"Whiskey in the Jar"43,296 / 43,296$3,508,7907.29 במרץ 2014לה פלאטהארגנטינהאצטדיון העיר לה פלאטהסירסהתזמורת הממוחזרת של קטורה "Blackened"
"Blackened"לג 2 - אירואסיה9.28 במאי 2014הלסינקיפינלנדחוף היטמינאמיסליירמסטודוןגוסטג'וג'ירה "Whiskey in the Jar"
"Harvester of Sorrow" - -10.30 במאי 2014סטוקהולםשוודיהפארק העיר המלכותי הלאומי "Whiskey in the Jar"
"The Four Horsemen" - -12.3 ביוני 2014הורסנסדנמרקהכלא המדיני של הורסנס "Harvester of Sorrow"
"Blackened"35,000 / 35,000$4,442,69713.4 ביוני 2014המבורגגרמניהפולקספארקשטדיוןסליירמסטודוןגוסט "Fuel"
"Wherever I May Roam"16.9 ביוני 2014לנדגרףהולנדמגהלנדאוונג'ד סוונפולדביפי קליירורוב זומבי "Blackened"
"The Day That Never Comes"17.28 ביוני 2014פילטוןאנגליהחוות וורת'יג'ק וייטרוברט פלאנט -18.1 ביולי 2014רומאאיטליההיפודרום קפאנלאליס אין צ'יינסוולביטקבלרטק "The Four Horsemen"
"Whiskey in the Jar"19.3 ביולי 2014ורכטרבלגיהפארק ורכטרפלסיבוסקרילקסרוברט פלאנט "Ride the Lightning"
"The Day That Never Comes"20.4 ביולי 2014בזלשווייץזנקט יאקוב פארקאליס אין צ'יינסאיירבורן "Wherever I May Roam"
"Fuel"21.6 ביולי 2014נבוורת'אנגליהבית נברוורת'אליס אין צ'יינסמסטודוןאיירבורן "The Four Horsemen"
"...And Justice for All"22.8 ביולי 2014פראגצ'כיהאינצ'בה באוויר הפתוחאליס אין צ'יינסצ'ילדרן אוף בודוםקבלרטק "The Day That Never Comes"
"The Unforgiven II"23.9 ביולי 2014וינהאוסטריהמסלול הטיולים של קריאו "Creeping Death"
"Blackened"24.11 ביולי 2014ורשהפוליןהאצטדיון הלאומיאליס אין צ'יינסאנתרקסקבלרטק "Fuel"
"The Call of Ktulu"25.13 ביולי 2014איסטנבולטורקיההאוניברסיטה הטכנית באיסטנבולמזרקאבול "Fuel"
"Whiskey in the Jar"לג 2 - אמריקה הצפונית26.9 באוגוסט 2014מונטריאולקנדהפארק ז'אן דרפואנתרקסדרופקיק מרפיסאפוקליפטיקה "The Four Horsemen"
אמןאלבוםשירפעמיםבוב סגר & הסילבר בולט בנדBack in '72 (1973)"Turn the Page"1 - -"Whiskey in the Jar"18
רוברט טרוחיו – בס, קולות רקע
2: Scenes from a Memory הוא אלבום האולפן החמישי של להקת הפרוגרסיב מטאל Dream Theater, שיצא לאור ב־1999. האלבום הוא אלבום הקונספט הראשון של הלהקה.
האלבום נפתח בשיר "רגרסיה" ("Regression") (טיפול בבעיות נפשיות באמצעות היפנוט).
בתחילת השיר אנו שומעים את קולו של דמות המהפנט שמרגיעה את ניקולס (גיבור הסיפור) ומכניסה אותו למצב היפנוזה.
ניקולס המורדם פוגש לראשונה בוויקטוריה.
מבחינה מוזיקלית ניתן לשמוע במהלך השיר קטעים מ-"Home" ומ-"Ths Spirit Carries On", שני שירים שיופיעו במהלך האלבום.
"אוברטורה 1928" ("Overture 1928") הוא קטע אינסטרומנטלי, שכולל בתוכו קטעים משירים רבים באלבום ( כמו "The Dance of Eternity", "One Last Time" ועוד).
בנוסף ישנם ריפים מהשיר Metropolis Pt.
עלילתית, ניקולס מתמקד בחייו ובעברו ומרגיש חיבור מוזר בין חייו שלו לחייה (ולדמותה) של ויקטוריה.
בשיר "דז'ה-וו מוזר" ("Strange Deja Vu") אנו נחשפים לעברו של ניקולס ומה שהוביל אותו לטיפול - בכל לילה, כשהוא נרדם, פוקדים אותו חלומות מוזרים על בית שהוא צולל לתוכו.
בתוך הבית ישנו חדר ומראה.
במראה, הוא רואה פנים של מישהי לא מוכרת לו.
הדבר מסתדר לו רגשית, אבל לא הגיונית (דז'ה וו).
השיר מחולק לשני בתים אותם שר ניקולס ולפזמון החוזר פעמיים שאותו שרה ויקטוריה האישה שבמראה.
בשלב הזה ניקולס רק מבולבל ואינו מבין מה קורה סביבו.
בעוד הוא מנסה להבין מה המשמעות של חלומותיו מסופר על ויקטוריה והחיפושים שלה.
היא מנסה למצוא מישהו, אבל הוא לא מודע לזה, והיא לא מצליחה להגיע אליו.
אנו נחשפים לראשונה לסיבה שוויקטוריה רודפת את ניקולס - היא רוצה שתתגלה האמת לגבי הרצח שלה.
בסוף השיר ניקולס מתעורר מההיפנוזה וחוזר לחייו אך אינו מוצא שלוות נפש וממשיך בניסיונו למצוא את הקשר בינו ובין ויקטוריה.
השיר הרביעי נקרא "דרך המילים שלי" ("Through My Words").
השיר מאוד קצר (כדקה בלבד) ופשוט - רק נגינת פסנתר ושירה.
ניקולס מבין שהוא היה ויקטוריה בחייו הקודמים והם למעשה חולקים את אותה נשמה (גלגול נשמות).
השיר החמישי נקרא "טרגדיה קטלנית" ("Fatal Tragedy") והוא המפותח ביותר מבחינה עלילתית ומוזיקלית כאחד.
השיר מספר על ניקולס היוצא מביתו ופוגש איש זקן המספר לו על ויקטוריה שנרצחה בבית הזה (מיהו האיש הזקן ומהו הבית - פרטים אלה נשארים לא ברורים לאורך כל הסיפור).
סיפורו של האיש הזקן חושף פרטים מעטים על הרצח של ויקטוריה והסיבות לו.
בנקודה זו מבין ניקולס שהוא דבוק אובססיה לפתור את תעלומת הרצח של ויקטוריה (שהתרחש כאמור ב-1928) והוא לא ימצא מנוחה עד שיגיע לאמת.
השיר מסתיים כאשר ניקולס חוזר לטיפול, הפעם בתקווה שבמהלך ההיפנוזה הוא יחזור אל רגע הירצחה של ויקטוריה.
השיר מסתיים במשפט של המהפנט: "עכשיו זה הזמן לראות כיצד אתה מת.
זכור שהמוות הוא לא הסוף, אלא רק מעבר".
מיד לאחריו מגיע השיר "מעבר לחיים האלה" ("Beyond This Life") ששופך אור על כל נסיבות הרצח, נכון לדברי העיתון של אותו זמן - כותרת: רצח; צעירה נהרגה.
הוא מספר על עד ששמע קול צעקה מחריד, רץ אל הגבעה ומצא גופה של אישה על הקרקע כשלידה עומד גבר רועד, עצבני, עם אקדח ביד.
לאחר רגע, הגבר יורה בעצמו ונופל על גופתה של ויקטוריה.
השיר מספר על נפילתו של ג'וליאן לתהום מוסרי, אלכוהול, הימורים, ועל כך שוויקטוריה לא יכלה להמשיך לאהוב אותו, מה שהוביל לרצח ולהתאבדות (כדברי השיר - "אני מעדיף לקחת את חיי מאשר לחיות בלי ויקטוריה").
השיר ארוך, עם סולואים וקטעים אינסטרומנטליים ארוכים.
בולט הפזמון החוזר על המעשים שלנו שנודדים רחוק.
"מה שהיינו, זה מה שאנחנו" שר הסולן, משפט המקבל משמעות חדשה באלבום.
השיר "דרך עיניה" ("Through Her Eyes") הוא בלדה איטית על ההבנה של ניקולס על הקשר בינו לבין ויקטוריה ועל עד כמה טרגי היה המוות של ויקטוריה שנרצחה בברוטליות בצעירותה.
השיר השמיני "Home" הוא השיר המרכזי בדיסק, הקטע הארוך באלבום (13 דקות).
אנו שומעים לראשונה שג'וליאן מתאהב בוויקטוריה שעוזבת אותו בגלל ההתמכרויות שלו (ניתן לנחש ממילות השיר שמדובר באלכוהול, סמים או הימורים).
ויקטוריה הפגועה נופלת אל חיקו של אדוארד, אחיו של ג'וליאן.
אדוארד מתאהב גם הוא בוויקטוריה ונעשה אובססיבי כלפיה תוך כדי דחיית רגישות האשמה על שלקח את אהובת אחיו.
ושוב בהווה, ניקולס מתעורר ואף על פי שלכאורה התעלומה נפתרה (על פי גזיר העיתון שמוזכר בשיר "Beyond This Life") ניקולס מרגיש שמשהו אינו כשורה והוא מחליט להמשיך ולחקור בתקווה לחשוף את האמת.
באמצע השיר ניתן לשמוע קולות של אישה בזמן אורגזמה ושל מכונות הימורים.
הדבר בא לציין שבזמן שוויקטוריה שוכבת עם אדוארד, אחיו ג'וליאן ממשיך בהתמכרות שלו.
השיר התשיעי הוא "ריקוד הנצח" ("The Dance of Eternity") קטע אינסטרומנטלי, המחבר את השיר המרכזי "Home" לסיום האלבום.
עלילתית, לשיר יש שלוש משמעויות.
הראשונה אומרת שהשיר מתאר את יחסי המין אשר קיימו ויקטוריה ואדוארד "ריקוד" בגלל התזוזות, ו"נצח" בגלל הזיכרון הנצחי של הרגע הזה.
השנייה אומרת שזה קשור למותם של ג'וליאן וויקטוריה כשהם נופלים למותם יחד.
השלישית אומרת שזהו שיר האומר שאהבה היא הדרך לאושר ולנצח (חיזיון רוחני).
מוזיקלית, בתחילת השיר, נשמע ריף המנוגן במהופך מ"Metropolis Pt.
1" ומיד לאחר מכן ריף מחלק אחר של אותו שיר.
גם באמצע השיר מופיע הקלידים אשר הופיע ב-"Metropolis Pt.
שם השיר למעשה, לקוח מהמילים האחרונות של "Metropolis Pt.
מלבד זאת, השיר מכיל קטעים מ-"Overture 1928" ומ-"Fatal Tragedy".
"פעם אחת אחרונה" ("One Last Time") הוא השיר שבו דברים מתחילים להסתבך.
ניקולס מרגיש שמשהו לא בסדר בסיפור שהוגש לו על הרצח וההתאבדות, ומתחיל לחקור את הזכרונות שלו היטב כדי למצוא את האמת.
הפזמון "פעם אחת אחרונה - אנחנו נשכב היום.
פעם אחת אחרונה - עד שאנחנו ניעלם מפה" מייצג כנראה את דבריה של ויקטוריה, כנראה לאדוארד, אומרים שהרומן ביניהם חייב להיפסק.
השיר עובר בצורה חלקה לשיר הבא.
השיר האחד עשר הוא "הנשמה ממשיכה הלאה" ("The Spirit Carries On").
השיר מדבר על כך שניקולס כבר לא פוחד מהמוות, כי הוא יודע שהנשמה שלו תמשיך הלאה (גלגול נשמות).
הוא מרגיש בליבו שאדוארד קשור בדרך כלשהי אל הרצח.
בכך הוא מגלה את האמת על הרצח שהתרחש לפני 70 שנה.
קולה של ויקטוריה נשמע בהווה והיא אומרת לניקולס "נוע הלאה, היה אמיץ, אל תבכה על הקבר שלי, כי אני לא נמצאת פה עוד.
אבל בבקשה אל תתן, לזכרונות שלך ממני להיעלם!".
בשיר ישנה חזרה על פתיחת השיר "רגרסיה".
שוב נשמע המשפט "safe in the light that surrounds me", הפעם במשמעות שונה כשגם המוזיקה זהה כמעט לחלוטין.
ניקולס מרגיש שהסיבה לכל הסיפור הזה, או למעשה הלקח - הוא שלא צריך לפחד מהמוות כי המוות הוא לא הסוף אלא רק מעבר (בדיוק כמו שאמר המהפנט בסוף השיר "Fatal Tragedy"-"זכור שהמוות הוא לא הסוף, אלא רק מעבר").
השיר "חופשי לבסוף" ("Finally Free"), השיר הסוגר של האלבום, נפתח בהפנוט הגורם לניקולס לחזור מהעבר אל ההווה.
ניקולס נכנס למכוניתו, ונוסע הביתה.
בזמן זה אנו נחשפים להמשך העלילה - ויקטוריה קבעה להיפגש עם ג'וליאן, אהובה האמיתי, ולהיפרד מאדוארד.
בזמן פגישתם של ג'וליאן וויקטוריה מופיע אדוארד ומתפתח מאבק בין שני האחים על ליבה של ויקטוריה.
במהלך המאבק מפיל ג'וליאן בקבוק ליקר וסכין.
אדוארד שולף לבסוף אקדח ויורה באחיו למוות.
בשלב זה אנו שומעים את צעקותיה של ויקטוריה ולאחר מכן את קולו של אדוארד שאומר "פקחי את עינייך ויקטוריה" ("Open Your Eyes Victoria") ולאחר מכן נשמעות שתי יריות.
אנו מבינים שלמעשה היה זה אדוארד שירה למוות באחיו ג'וליאן ובוויקטוריה והוא למעשה ה-"עד" עליו מסופר בגזיר העיתון.
הקטע האחרון בשיר חוזר אל ההווה.
ניקולס מגיע לביתו, מפעיל את הטלוויזיה ויושב לנוח על הספה תוך כדי עצימת עיניו (במהלך הופעות חיות בסוף השיר הוצג סרטון וידאו בו נראים כל הדברים המסופרים בפסקה זו).
לאחר מספר שניות אנו שומעים את קולו של המהפנט שאומר "פקח את עינייך ניקולס" (בדיוק כמו שאדוארד אמר לוויקטוריה "פקחי את עינייך ויקטוריה" לפני שירה בה), נשמעת צרחה קטנה של ניקולס ולאחר מכן רעש סטטי.
אנו למדים שלמעשה המהפנט הוא גלגול נשמות של אדוארד ולאחר שהוא רצח את ניקולס - מעגל החיים שוב נסגר.
הרעש הסטטי שבסיום הוא תחילת "אלבום מעגלי" - הרעש הסטטי הזה הוא פותח את השיר "Glass Prison" באלבום הבא של הלהקה (וגם באלבום הבא, הקטע הסוגר של השיר האחרון זהה לפתיח של השיר הפותח את האלבום שבא אחריו).
כשהיו במסע הופעות, בעקבות שחרור האלבום, ניגנו בהופעה האחרונה שלהם בניו יורק את כל האלבום.
ג'ורדן רודס - קלידן - אלבום ראשון בהרכב
מטלינק היא רשת התחבורה הציבורית של מלבורן שבאוסטרליה.
המותג הוצג לראשונה ב-2003 כמותג-על לתחבורה הציבורית של מלבורן.
לפני הפרטת הרשת המערכת נקראה "The Met", אך שם זה נשמר אך ורק עבור מערכת הכרטוס האוטומטית, ה-Metcard.
בשנת 2003 הוצג המותג המאחד עבור כל אמצעי התחבורה הציבורית במלבורן: רכבות, חשמליות וקווי אוטובוס.
המותג תוכנן להחליף את המיתוג הקודם בו נעשה שימוש על ידי מפעילי התחבורה הציבורית השונים.
תחת המותג החדש, מסומנות תחנת רכבת ולוחות זמנים בצבע כחול, חשמליות בצבע ירוק ורשת וקווי האוטובוס בצבע כתום.
בנוסף מסומלת רשת הרכבות האזורית בצבע סגול.
בנוסף למיתוג החדש של הרשת, יוזמת ה-Metlink שילבה את שלושת אמצעי התחבורה העיקריים וסיפקה מידע מרוכז בנוגע לשירותים המשולבים.
ב-2 באפריל 2012 הועברה הפעילות של מטלינק לרשות התכנון והניהול של התחבורה הציבורית שזה עתה הוקמה, תחבורה ציבורית ויקטוריה.
Mi Reflejo (בעברית: ההשתקפות שלי) הוא האלבום הראשון והיחיד בשפה הספרדית של זמרת הפופ כריסטינה אגילרה משנת 2000. הוא הושק ב-12 בספטמבר 2000, באמריקה.
בתוכו נכללים חמישה שירים בגרסה ספרדית מאלבום הבכורה של אגילרה, Christina Aguilera, בתוספת שישה שירים חדשים.
בזמן הקלטת האלבום, אגילרה שלטה בשפה הספרדית בצורה חלקית בלבד.
למרות עובדה זו, המבטא הספרדי של אגילרה באלבום נשמע כמו של דוברת ספרדית שוטפת ומרוהטת.
סינגלים מהאלבום זיכו אותה בשתי מועמדויות בפרסי גראמי הלטיני לשנת 2000: זמרת הפופ (שבו היא גם זכתה) ותקליט השנה.
בנוסף, היא קיבלה מועמדות נוספת בפרסי גראמי הכללי על תקליט הלטיני השנה לשנת 2000.
האלבום מכר מעל 3 מיליון עותקים בעולם – הישג משמעותי לתקליט בשפה הספרדית.
רצועה כותבי השיר 1. "Genio Atrapado"
Mi Delirio (ההזיה שלי) הוא האלבום החמישי של הזמרת והשחקנית המקסיקנית אנהי.
האלבום יצא לאור ב-24 בנובמבר 2009 ומכר יותר מ-2 מיליון עותקים בכל העולם.
האלבום מכיל שירי אלקטרופופ, דאנס ובלדות.
רוב השירים נכתבו בעזרת ועל ידי אנהי בעצמה.
בארצות הברית, Mi Delirio נכנס היישר אל המקום הרביעי במצעד האלבומים הלטיניים של מגזין הבילבורד.
בנוסף, השיר נכנס היישר אל המקום השני במצעד אלבומי הפופ הלטיניים של הבילבורד.
"Mi Delirio" - סינגל הבכורה מהאלבום.
השיר יצא לאור ב-18 באוגוסט 2009 להורדה דיגיטלית בחנות ה-iTunes.
הווידאו קליפ לשיר צולם ב-16 באוקטובר 2009, והוצג לראשונה ב-17 בנובמבר.
השיר הגיע למקום ה-29 במצעד שירי הפופ הלטיניים של הבילבורד.
"Quiero" - נבחר לסינגל הבכורה בספרד.
השיר יצא לאור ב-30 בינואר 2010, ולהורדה דיגיטלית ב-16 במרץ 2010. הווידאו קליפ לשיר הוצג לראשונה ב-26 במאי 2010.
השיר יצא לאור כסינגל שני מהאלבום ב-22 בפברואר 2010, ולהורדה דיגיטלית ב-16 במרץ 2010. הווידאו קליפ לשיר הוצג לראשונה ב-1 ביוני 2010.
"Alérgico" - הסינגל הרביעי מהאלבום, שנכלל בגרסת הדלוקס של האלבום.
השיר יצא להורדה דיגיטלית ב-19 באוקטובר 2010. אנהי אישרה ב-MTV ברזיל, כי לשיר יהיו שלושה קליפים, אחד בספרדית, אחד בפורטוגזית, ואחד בשיתוף פעולה עם נואל סקאג'ריס.
"Para Qué" - הסינגל החמישי.
הסינגל כולל קטע וידאו לקידום ה-DVD של Mi Delirio World Tour.
"Pobre Tu Alma" - מתוכנן לצאת כסינגל השישי ואחרון מהאלבום.
השיר הושמע לראשונה ב-"Europe FM Spain" ב-22 בנובמבר 2010, ועתיד לצאת לאור להורדה דיגיטלית באפריל 2011.
Metropolis Software הייתה חברת פיתוח משחקי וידאו פולנית שהוקמה בשנת 1992 על ידי אדריאן חמיילז' וגז'גוז' מייחובסקי.
הסטודיו נקנה על ידי CD Projekt ב-2008 ונסגר ב-2009. ב-2010, מפתחי CD Projekt ומפתחי Metropolis Software הכריזו על הקמת חברת 11 bit studios, חברת פיתוח משחקי וידאו שהמנכ"ל שלה הוא גז'גוז' מייחובסקי.
MetroLyrics הוא אתר אינטרנט קנדי המכיל מילים לשירים, שנוסד בדצמבר 2002.
מסד הנתונים של MetroLyrics מכיל מילים של מעל מיליון שירים שבוצעו על ידי יותר מ-16,000 אמנים.
דירוג האתר על פי אלכסה הוא 2,432 בעולם; בארצות הברית דירוגו 1,911 (נכון לאוגוסט 2017).
האתר הפסיק לפעול ביוני 2021. לא ניתן הסבר להפסקת הפעילות.
MetroLyrics היה האתר הראשון שהוקדש למילים לשירים שניתן לו רישוי בקטלוג המילים של האַגְרֶגָטוֹר "גרייסנוט" (Gracenote) באפריל 2008. באמצעות מודל הרישוי, בעלי זכויות היוצרים למילים צוברים תמלוגים כאשר תוצר עבודתם מוצג ב-MetroLyrics.com.
התמלוגים משולמים על כל מילות השירים המוצגות ומטופלים באמצעות Gracenote.
בינואר 2013, רכשה LyricFind את עסקי רישוי הליריקס של Gracenote, ומיזגו אותו עם עסקיהם.
מודל הרישוי של MetroLyrics הוא ייחודי, מפני שכמה אתרי אינטרנט למילות שירים עדיין מציעים תוכן שהוא לכאורה לא מורשה ומפר זכויות יוצרים.
באוקטובר 2011 נרכש האתר על ידי CBS Interactive.
משרדיו הראשיים של האתר ממוקמים בוונקובר, בקולומביה הבריטית שבקנדה.
Mi-Val Mivalino (באיטלקית Mi-Val Mivalino) היא מכונית מיקרו, בתצורת תלת-אופן אשר יוצרה על ידי חברת Mi-Val
סך הכול יוצרו 100 יחידות.
הדגם אופיין על ידי 2 מושבים (בטור, אחת אחרי השני)
מערכת ההיגוי של דגם ה-"Mi-Val Mivalino" דמתה למערכת ההיגוי של אופנוע (כידון).
כניסת הנהג והנוסע לדגם, באמצעות הרמת "דלת החופה"
מקדימה 2 גלגלים, מאחור 1 גלגל
הגלגל הרזרבי מוקם מאחור בין המנוע וכנף הגלגל האחורי
"Mi-Val" היא יצרנית רכב ואופנועים איטלקית, שפעלה בין השנים 1950–1968. מושבה היה בברשה, לומברדיה.
על בסיס המודל הראשון שייצרה החברה, "T–125" Mi-Val Mivalino" Mivalino", שהיה בעל מנוע שתי פעימות, בנפח 171.7 סמ"ק, נוצרה סדרה של גרסאות זהות בבסיסן, שהוענק להן מראה שונה באמצעות שדרוגים אסתטיים ושיפורים טכניים קטנים.
Meu Violão e o Nosso Cachorro הוא סינגל שהוקלט על ידי הצמד הברזילאי סימונה & סימריה, מתוך אלבום ההופעה השני שלהן, Bar das Coleguinhas.
השיר יצא לאור ב-20 בפברואר 2015, כסינגל הראשון והפותח מתוך אלבום ההופעה.
השיר הגיע למקום ה-14 במצעד שבברזיל.
השיר נכתב על ידי סימונה וסימריה, שכתבו גם את הסינגל השני מתוך האלבום, "Quando o Mel é Bom".
השיר הוא היחידי שהוציא הצמד בשנת 2015, ורק לאחר שנה מצאתו יצא הסינגל השני מתוך האלבום.
"Quando o Mel é Bom" זכה להצלחה רבה יותר, והגיע בשיאו למקום השביעי במצעד הסינגלים הברזילאי.
עם השיר הופיעו הצמד במספר הופעות, והוא נכלל בכל אלבומי ההופעה שלהן פרט לראשון, Ao Vivo em Manaus.
הווידאו קליפ הנלווה שיצא לשיר מציג מערכת יחסים בין זוג.
הקליפ כשמו של השיר מציג את הגבר כגיטריסט, ואת האישה כחובבת כלבים.
השניים מנהלים מערכת יחסים נורמלית ורגילה, ובין לבין ניתן לראות את סימונה וסימריה באמצע השביל המוביל לביתם של הזוג.
לבסוף, השניים רבים והגבר נשאר לבדו עם הכלב.
הקליפ הועלה לערוצן הפרטי של סימונה וסימריה, ונכון למרץ 2020, מונה הצפיות שלו עומד על כ-100 מיליון צפיות.
השיר זכה להצלחה בינונית, ובשיאו הצליח להגיע אל המקום ה-14 במצעד שבברזיל.
Mi Cama הוא סינגל שהוקלט על ידי הזמרת הקולומביאנית קרול ג'י.
השיר יצא לאור ב-11 במאי 2018, כסינגל השני מתוך אלבום האולפן השני שלה, Ocean.
השיר הגיע אל המקום החמישי במצעד השירים שבספרד, השביעי במצעד שירי הפופ הלטיניים, והשישי במצעד השירים הלטיניים.
השיר נכתב על ידי קרול ג'י והופק על ידי אנטוניו ריו גיבו "רייטו" ואנדי קליי.
השיר מסמפל בתוכו את לחן פזמון השיר "Blackout", של בוני אנדרסון.
השיר הוא שיר בסגנון הרגאטון, המשלב בתוכו גם קטעי טראפ לטיני.
לשיר יצא רמיקס המשלב בתוכו את הזמרים ניקי ג'אם וג'יי באלווין.
הווידאו קליפ הנלווה שיצא עבור השיר בוים על ידי 36 גראדוס, שגם ביים את הקליפ לשירה "Pineapple".
ב-10 במאי 2018, פורסם הקליפ, וכבר בצאתו זכה להצלחה בינלאומית כאשר צבר למעלה מ-18 מיליון צפיות ביממה אחת ביוטיוב.
בעקבות כך הפך הקליפ לקליפ הסולו הלטיני הנצפה ביותר ביממה אחת ביוטיוב, ולקליפ ה-20 הנצפה ביותר לשנת 2018.
בקליפ ניתן לראות את קרול ג'י יוצאת מביתה, ולשיער שלה קשורה בנדנה.
כשהיא מגיעה לרחוב, היא מתחילה לרקוד לצלילי השיר ביחד עם אזרחי המקום.
בין היתר, ניתן לראות אנשים מניפים חבלים שיוצרים גיצים במגע עם הרצפה, ולקראת הסוף את ג'י שותה משקאות חריפים.
נכון ל-30 באוקטובר 2019, מונה הצפיות של הקליפ עומד על יותר מ-610 מיליון צפיות.
מקוםתאריםמכירותארצות הברית (RIAA)פלטינה 10× (לטיני)600,000מקסיקו (AMPROFON)פלטינה60,000ספרד (PROMUSICAE)פלטינה 2×80,000
Mi Amor (בעברית: אהובתי, מעוצב: Mi Amor ♥) הוא סינגל שהוקלט על ידי הזמרת הישראלית שרית חדד.
השיר יצא לאור ב-15 במאי 2011, כסינגל השישי מתוך אלבומה ה-20 שקרוי על שם מספרו, 20, על ידי חברת התקליטים אבי גואטה הפקות בע"מ.
השיר הגיע למקום העשירי במצעד של רשת ג'.
בנוסף לכך, הגיע למקום השלישי במצעד של מדיה פורסט.
השיר נכתב על ידי דיקלה שכתבה בהמשך עבור חדד את השיר "בדד", הולחן על ידי דיקלה ועידו אוחיון והופק על ידי אורן עמנואל ודן פרבר.
השיר בדומה לשאר שירי האלבום, הוא שיר בסגנון הים-תיכוני.
את השיר ביצעה חדד באופן מיוחד בתוכנית "צחוק מעבודה" ששודרה בערוץ 2.
טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו הנוספת של הסינגל.
האודיו זכה להצלחה מתונה, ונכון ל-1 בספטמבר 2018, מונה הצפיות שלו עומד על למעלה מ-700 אלף צפיות.
מטולי בוטנט היה בוטנט זדוני שביצע מתקפות מניעת שירות מבוזרות, אשר התגלה בשנת 2011.
פעל בעיקר מסלובניה ובשיא פעילותו היה מורכב מיותר מ-12 מיליון מחשבים נגועים במאה מדינות שונות.
התולעת הופצה באמצעות תוכנה זדונית שהורדה אל מחשב הקורבן.
במבצע משולב של האינטרפול ולשכת החקירות הפדרלית של ארצות הברית (FBI), נעצרו שני פעילים מבוסניה וסלובניה לאחר שלקחו חלק בתחזוקת שרתי השליטה והבקרה של הבוטנט.
לאחר המעצר מפתחי הבוטנט החליטו ליצור בוטנט חדש העונה לשם מאריפוסה (Mariposa), באמצעותו ביצעו פעולות כמעט זהות לאלה של מטולי.
Mi Mix Alpha הוא טלפון חכם מבית שיאומי המבוסס על מערכת ההפעלה אנדרואיד.
שיאומי תיארה את הטלפון כמכשיר קונספט, והוא יוצר בהיקף מוגבל.
מחיר הטלפון בעת השקתו עמד על 2,810 דולר.
מכשיר מסך מסוג Super AMOLED שמקיף אותו מכל צדדיו, למעט פס של המצלמות.
מלבד כפתור הפעלה בחלקו העליון, אין ל-Mi Mix Alpha כפתורים פיזיים בצדדיו מלבד כפתור בודד בחלקו העליון להפעלה, והוא משתמש בכפתורים וירטואליים.
עוד ממוקמים גם כפתורי ניווט ושורת מצב בשולי המכשיר.
בחלקו האחורי של המכשיר ממוקם פס שכולל בתוכו את המצלמות, האנטנות והקישוריות.
המסגרת של המכשיר היא סגסוגת טיטניום.
המכשיר כולל בתוכו שבב מדגם +Snapdragon 855 ומעבד גרפי Aderno 640. המכשיר זמין בגרסה אחת בלבד של 12 גיגה בייט זיכרון RAM ונפח אחסון של 512 גיגה.
בחלקו התחתון של המכשיר ממוקם מחבר הטעינה USB-C שיכול לטעון את סוללת ה-4050 מיליאמפר במהירות של עד 40 וולט.
עוד נמצא מתחת למסך קורא טביעות אצבע אופטי ותמיכה בזיהוי פנים.
בשולי הטלפון ישנם כפתורים וירטואליים רגישים ללחץ.
בטלפון מערך מצלמות משולש, שכולל בתוכו עדשת זווית רחבה, טלפוטו וזווית אולטרה רחבה.
כמו כן זהו המכשיר הראשון בעולם עם חיישן 108 מגה פיקסל שפותח בשיתוף פעולה של סמסונג ושיאומי.
שתי העדשות האחרות משתמשות בחיישני 12 ו-20 מגה פיקסל.
אף אחת מהמצלמות לא כוללת מייצב תמונה.
מערך המצלמות לא כולל בתוכו גם עדשה קדמית, מאחר שניתן להשתמש במסך משני צידי המכשיר.
יחד עם מצבי הקלטה סטנדרטיים, המכשיר מסוגל להקליט וידאו באיכות 6K במהירות 30 fps, וידאו 4K במהירות 60fps וסרטון בהילוך איטי באיכות 1080p במהירות 960fps.
המכשיר מריץ אנדרואיד 10 עם ממשק MIUI 11.
Metro Exodus (בתרגום חופשי לעברית: מטרו יציאה, נהג כמטרו אקסודוס) הוא משחק וידאו מסוגת היריות בגוף ראשון, אשר פותח על ידי 4A Games ומופץ על ידי Deep Silver, ומהווה המשחק השלישי בסדרת משחקי מטרו וכן מבוסס בחלקו על הרומן המדע בדיוני פוסט-אפוקליפטי מטרו 2035 שנכתב על ידי דמיטרי גלוכובסקי.
Metro Exodus ממשיך את עלילת שני המשחקים הקודמים בסדרה, מטרו 2033 ו-Metro: Last Light.
המשחק יצא לאור למחשב האישי ולקונסולות המשחקים PlayStation 4 ו-Xbox One ב-15 בפברואר 2019, לשירות ההזרמה Google Stadia ב-19 בנובמבר 2019 וב-29 בפברואר 2020 לקונסולת הנינטנדו סוויץ'.
Metro Exodus הוא משחק וידאו מסוגת היריות-גוף ראשון, אשר משלב בתוכו אלמנטים של הישרדות אימה והתגנבות.
במשחק, אשר מתרחש באדמות הפוסט-אפוקטליפטיות של רוסיה לשעבר, על השחקן להתמודד עם איומים חדשים ולהילחם כנגד מוטנטים וכן אויבים אנושיים.
השחקן יכול לשאת ארסנל של כלי נשק שניתנים להתאמה אישית מהכוונות ועד אורך הקנה והמחסניות בעזרת חפצים הנמצאים בעולם ובעזרת מערכת קראפטינג.
המשחק משלב אלמנטים של משחק ליניארי ומנגד גם משחק עולם פתוח.
במשחק ישנה גם מערכת מזג אוויר דינאמית, מערכת מחזור יום-לילה, וכן אזורים שמשתמנים בעת התקדמות העונות.
עלילת המשחק מתפרשת לכל אורך שנת 2035.
עלילת המשחק מתרחשת לאחר אירועי המשחק Metro: Last Light, בעולם שנהרס לאחר מלחמה גרעינית.
המשחק ממשיך מהסיום 'Redemption' של המשחק הקודם.
בדומה לשני המשחקים הקודמים בסדרה, השחקן נכנס לנעליו של ארטיום, שבורח מההרכבת התחתית של מוסקבה, ויוצא למסע בין-יבשתי ביחד עם חבריו למזרח הרחוק באמצעות קטר רכבת המכונה "ארורה".
עלילת המשחק מתפרשת על גבי כל שנת 2035, ומתחילה מהחורף גרעיני הקשה במטרו.
דמות חשובה נוספת, אשר חוזרת מהמשחק הקודם וכן מופיעה גם בספר מטרו 2035, היא אנה - שכעת היא אשתו של ארטיום.
מילר, אביה של אנה והמנהיג של מסדר הספרטנים, גם כן חוזר להופיע, מהמשחקים הקודמים והספרים.
לאחר המתקפה על D6, לארטיום נמאס מהמאבקים והשחיתויות במטרו ועוזב את מסדר הספרטנים.
במהלך אחת הפעמים שעלה מעל פני האדמה, חשב כי שמע אות רדיו שמקורו מחוץ למוסקבה, ובמהרה ארטיום הופך לאובססיבי להוכיח שישנם אנשים ששרדו שחיים מעבר לעיר.
הוא מבצע גיחות חוזרות ונשנות מעל פני אדמה למרות כל הסכנות ולמרות פקודותיו של מילר ודאגותיה של אשתו - אנה, ואף באחת מהפעמים נפצע קשה ממוטנט ונאלץ לקבל עירוי דם.
בגיחה האחרונה שביצע עם אנה, הם מופתעים לראות רכבת עובדת אשר נוסעת על המסילה.
לפני שהם מספיקים לעקוב אחרי מסלולה, ארטיום ואנה נתפסים על ידי חיילי חנזה, ביחד עם 2 אנשים נוספים שטוענים שבאו מחוץ לעיר.
חיילי ההנזה רוצחים את שני האסירים, יורים בארטיום ונוטשים אותו למוות בעוד שהם לוקחים את אנה בתור בת ערובה.
ארטיום שורד, ובמהרה עוקב אחר החיילים ומגיע לבסיסם על מנת להציל את אנה.
במהלך ניסיון החילוץ, ארטיום הורס שלא בכוונה משבש אותות רדיו אשר חוסם את כל שידורי הרדיו אשר מגיעים לעיר ויוצאים מהעיר.
שידורי רדיו מרחבי העולם מתחילים להיקלט וראטיום ואנה מבינים כי האנושות כלל לא נכחדה.
אנה וארטיום בורחים באחת מהרכבות של חנזה, בעזרת טכנאי רכבות בשם ירמאק שערק מחנזה.
בעוד הרכבת עוזבת, מסדר הספטרנים פורץ לרכבת ומופתע לגלות את נוכחותם של אנה וארטיום.
ביודעם כי חנזה ירצחו אותם כי הם יודעים את האמת, מילר מסיק כי הסיכוי הטוב להינצל הוא לעזוב את מוסקבה.
מהרגע שיצאו מהעיר, מילר חושף כי אמנם ערים רבות ברוסיה הופצצו, אך המלחמה לא נגמרה ונאט"ו בדרך לכבוש את מה שנשאר מהמדינה.
כדי למנוע מכך שיפציצו עוד את מוסקבה, ההנהגה הרוסית החליטה באופן סודי לשבש את כל אותות הרדיו הבאים לעיר והיוצאים מהעיר, על מנת לגרום לשאר העולם לחשוב כי העיר הופצצה כליל וכי אף אחד מתושביה לא שרד.
לאחר מכן, מסדר הספרטנים מקבל אות רדיו מהמפקדה הביטחונית של מוסקבה שאומר כי על כל השורדים להתמקם ב-"תיבה" אשר נמצא בהר ימנטאו ומילר מחליט לנסוע לשם, כשהוא מאמין כי התיבה היא המקום בו הממשלה הרוסית בנתה את עצמה מחדש.
בדרך, הספרטנים מגלים כי גם ניתן לנשום בחוץ ללא מסכות גז וכי ישנם אזורים נרחבים במוסקבה אשר לא נפגעו כלל.
בדרכם לימנטאו, הספרטנים נתקלים במחסום באזור נהר הוולגה, אשר מונע מהרכבת לזוז.
ארטיום ואנה נשלחים לחקור את האזור ומגלים כי האזור כולו נשלט על ידי כת אשר מאמינה כי חשמל הוא מעשה בריאה של השטן וכי כל רפואה מודרנית היא חטא.
ארטיום מסתנן לכנסייה של הכת ופוגש את קטיה ונסטיה - אם אחות במקצועה וביתה הקטנה בת ה-6, אשר נלכדו על ידי מנהיג הכת ומוחזקים בתור בני ערובה.
ארטיום משחרר אותם וקטיה מספר למילר אודות הכת וכיצד הגיעו לוולגה.
היא מספרת כי ישנו מכונאי באזור בשם קרסט אשר יכול לסייע לירמאק לתפעל את הרכבת ולתחזק אותה וארטיום נשלח להביאו.
בדרך, ארטיום מגלה כי אנה נעלמה וכי מילר התחרפן לגמרי, ונשלח על ידו למצוא את אנה.
בחיפושו באזור בו אות מהמשדר של אנה שודר לאחרונה, ארטיום נופל לתוך בור ומגלה את אנה מחוסרת הכרה וכי באזור יש גזים רעילים.
מיד ארטיום שם על אנה מסכת גז ומוציא את אנה מהמקום, אשר מתגלה בתור בונקר לחומרים וכימיקלים מסוכנים.
ברכבת, ירמאק וקרסט נכשלים לגרום לאורורה לנסוע בחזרה, וקרסט מגלה כי ישנו קטר נוסף שנמצא בהאנגר אשר פועל וכן קרון רכבת אשר נמצא בשליטה של שודדים שיכול להכיל כמות אנשים גדולה, כך שגם קטיה ונסטיה יוכלו להיצטרף ויהיה יותר נוח במסע.
ארטיום משיג את הקטר ואת הקרון ומביא אותם לארורה והספרטנים מקבלים ממילר משימה חדשה - להשתלט על ספינת סוחרים על מנת להסתנן לגשר אשר מהווה מכשול ולהורידו כך שהספרטנים יוכלו להתקדם הלאה.
תלוי בדרך הפעולה של השחקן, בין אם בהתגנבות ובכוח, בסופו של דבר הספרטנים מצליחים להוריד את הגשר, אך אם השחקן בוחר להשתמש בכוח - דיוק לא שורד ונהרג בקרב.
לאחר שחצו את אזור וולגה, הספרטנים מגיעים לימנטאו ומגלים כי צוות הבסיס נהפכו כולם לקניבלים אשר מפתים שורדים מכל רחבי רוסיה מתוך כוונה לאכול אותם.
ארטיום והספרטנים מצליחים להילחם ולברוח מהבסיס, אך התקווה של מילר נשברת כאשר הוא מגלה כי הממשלה מעולם לא ניסתה לקחת מחסה בימנטאו, או כי היא כלל שרדה, ובכך הספרטנים חסרי מעש לגבי המהלך הבא.
בעזרת מפה שהשיגו מימנטאו, הספטרנים מחליטים לנסוע למרכז לוויני תקשורת אשר נמצא סמוך לים הכספי, על מנת להוציא מידע לגבי מיקומם של אזורים אשר ניתנים למחיה.
הם מגלים כי רובו של הים התאדה לחלוטין, ובעקבות כך שלאורורה כמעט נגמר הדלק ולספרטנים נגמרו המים, הם מחליטים לגנוב מים ודלק משודדים מקומיים וכן להסתנן למרכז התקשורת בעזרת מקומית בשם גיאול ולהשיג את המפות של הלוויינים.
בהתאם להחלטת השחקן, דמיר יכול להמשיך עם ארטיום ושאר הספרטנים או להישאר עם גיאול.
במהלך המסע, סטפן וקטיה מתחתנים, אך במהלך חתונתם, אנה מתחילה להקיא דם ופוחדת כי היא חלתה בהרעלת גזים כשהייתה בוולגה ונפלה לבור.
הספרטנים מחליטים לסייר ביער טייגה קרוב, כדי לראות אם המקום ניתן למחיה ואם כן - אזי לקוות שהעובדה שמדובר באזור יער, הדבר ישפר את הבריאות של אנה.
במהלכה, הם נפרדים בעקבות תאונה וארטיום כמעט טובע בנהר, אך ניצל על ידי מקומית בשם אולגה.
במסעו באזור, הוא נתפס בקונפליט בין שתי קבוצות - הפיונרים והפיראטים, אשר לפני פרוץ המלחמה היו רק ילדים ושרדו את ההפצצות, בעזרתו של מבוגר אשר מכונה המורה.
אולגה מספרת לארטיום אודות עברם וכי בהתחלה הפיונרים והפיראטים היו מאוחדים, עד להתאבדותו של מורם, ולכן לא נותר מי שינחה אותם.
קונפליקטים בין הילדים החלו והם התפרקו לשתי קבוצות, אך אינם נמצאים במלחמה אלא ביחסי מתיחות אחד עם השני.
אולגה גם מספרת כי מנהיג הפיראטים, המכנה את עצמו "אדמירל", היה פרנואיד מחשש שיתקפו את הפיראטים ובנה בסיס ולא יצא ממנו מאז.
למרות אזהרותיהם של הפיונרים וחבריו הפיראטים שהמקום מסוכן ורדיואקטיבי, האדמירל נשאר בדעתו והפיראטים נאלצים לבנות בסיס חדש בסמוך לבסיס הישן על מנת לא למות מהקרינה.
במהלך מסעו ארטיום מגלה את האמת המרה על האדמירל - הוא לא נותר לבד, אלא מספר מצומצם של פיראטים נשארו איתו, אך מתו מהרעלה שלא במודע, ומבדידות, האדמירל השתגע וחושב כי חבריו המתים עדיין חיים.
ארטיום עוזב את האדמירל וממשיך במסעו ומגלה ביחד עם אליושה כי הסכר שנמצא סמוך ליער עומד להתפרץ בקרוב וכי כל האזור עומד להיות מוצף במים רדיואקטיביים ורעילים.
גם כאן, בהתאם להחלטת השחקן, גורלו של אליושה תלוי במעשיו - אם ארטיום לא יהרוג אף אחד מהפיונרים ומהפיראטים, הפיונרים יתנו לאליושה וארטיום לעזוב בשקט ואם יפגע - הפיונרים יתקפו את ארטיום ואליושה, חץ יפגע באליושה והוא יישאר נכה ומרותק לכיסא גלגלים.
כאשר ארטיום חוזר לרכבת, המצב של אנה מחמיר מאוד ולארטיום נותרה ברירה אחת - לנסוע לנובוסיבירסק ולמצוא את התרופה שתרפא את אנה.
אך במפות הלווין הספרטנים מגלים כי כל האזור רדיואקטיבי אפילו יותר ממוסקבה וכי המיגון שיש לחליפות הספרטנים לא יספיק ליותר ממספר שעות חשיפה, בטרם יאצלו לסגת.
מילר וארטיום מחליטים לנסוע לעיר לבדם כדי למצוא את התרופה, למרות הסיכון הרב הכרוך בכך.
הם נכנסים לרכבת התחתית של נובוסיבירסק, ומוצאים שם נער צעיר בשם קיריל, אחד מהשורדים האחרונים בנובוסיבירסק.
קיריל מסביר לארטיום ומילר שלפני חודש, אביו עזב למשימה להשיג מפה שבעזרתה ניתן למצוא מקום נקי ונטול קרינה, שניתן להתיישבת ולחיות בו.
מילר מחליט ללכת למצוא את המפה ביחד עם קיריל בעוד ארטיום הולך להשיג את התרופה.
לאחר מסע ארוך באזורים רדיואקטיביים, ארטיום מצליח להשיג את התרופה, אך במהרה מותקף על ידי מוטנטם גדול וסופג כמות עצומה של קרינה לגופו.
מילר מוצא את ארטיום ומצליח לסחוב אותו לרכב, להביא לארטיום זריקה של אנטי-קרינה ולנסוע, אך מילר מאבד הכרה וקיריל נותר חסר אונים, עד שארטיום חוזר להכרה ומצליח לנסוע.
ארטיום מאבד את ההכרה שוב וכשחוזר להכרה, מגלה כי מילר נפטר מהרעלה קרינה, מכיוון השתמש בזריקת אנטי-קרינה על ארטיום, שנועדה למילר עצמו.
ארטיום מצליח לסחוב את עצמו עד להגעת האורורה, שם הספרטנים מוציאים אותו מהאזור.